Manchester City i-a fixat prețul lui Joao Cancelo
Joao Cancelo (29 de ani) a fost împrumutat în sezonul precedent de Manchester City la Barcelona, până la finalul acestui sezon.
După ce a evoluat în sezonul precedent pentru Bayern Munchen, fundașul portughez a ajuns la Barcelona, după ce Pep Guardiola nu a contat pe serviciile sale.
Acum, campioana Europei s-a decis să renunțe definitiv la Cancelo și i-a fixat prețul la 40 de milioane de euro, sumă pe care Barcelona nu ar putea să o plătească, fiind binecunoscute problemele financiare pe care le întâmpină clubul catalan, scrie Sport.es.
Manchester City vrea să-l vândă pe Joao Cancelo
Astfel, dacă Barcelona nu va găsi o cale pentru a-l transfera definitiv pe Cancelo, atunci portughezul va schimba echipa din sezonul următor.
Cancelo ar fi o pierdere grea pentru Barcelona, având în vedere că acesta s-a integrat rapid în echipă. A devenit titular incontestabil în cel mai scurt timp, reușind să bifeze 30 de apariții și să marcheze de trei ori, cifră la care se adaugă și patru pase decisive.
Crescut de Benfica, Joao Cancelo a ajuns în Spania la Valencia în 2014, iar după un sezon a fost transferat definitiv pentru 15 milioane de euro.
Au urmat Inter Milano și Juventus, iar în 2019 Manchester City l-a transferat pentru 65 de milioane de euro.
Site-urile de specialitate îi oferă o cotă de piață de 40 de milioane de euro fotbalistului portughez care mai are contract cu Manchester City până în 2027.
Urmăriți SPORT.RO și pe Google News